Μικρόκαμπος Κιλκίς

Ο Μικρόκαμπος είναι οικισμός στην Κεντρική Μακεδονία και την Περιφερειακή Ενότητα Κιλκίς.

 Γενικά στοιχεία 
Ο Μικρόκαμπος βρίσκεται στα όρια με την Περιφερειακή Ενότητα Θεσσαλονίκης σε μεσοσταθμικό υψόμετρο 80 μέτρα πάνω από την επιφάνεια της θάλασσας και σε μικρή απόσταση (δυτικά) από την Πικρολίμνηhttp://www.e-kilkis.gr/index.php/dim-enotites/de-pikrolimnis. Απέχει περίπου 23 χλμ. ΝΔ. από το Κιλκίς και 33 χλμ. ΒΔ. της Θεσσαλονίκης.  Αναφέρεται επίσημα το 1919, μετά την απελευθέρωση, με την παλιά του ονομασία από την τουρκοκρατία ως Αλή Χοτζαλάρ να προσαρτάται στην τότε κοινότητα Γκιόλ- Όμπαση (σημερινή Πικρολίμνη). Μετονομάστηκε σε Μικρόκαμπος το 1927 και το 1930 ορίστηκε έδρα της ομώνυμης νεοϊδρυθείσας κοινότητας. Σύμφωνα με το πρόγραμμα Καλλικράτης και την τροποποίησή του Κλεισθένης Ι, αποτελεί κοινότητα που ανήκει στη δημοτική ενότητα Πικρολίμνης του δήμου Κιλκίς και σύμφωνα με την απογραφή 2011 είχε πληθυσμό 731 κατοίκους.«ΦΕΚ αποτελεσμάτων ΜΟΝΙΜΟΥ πληθυσμού», σελ. 10516 (σελ. 42 του pdf)

Παραπομπές

Μικροκαμπος
Κατηγορία:Δήμος Κιλκίς